**עידן רול** (נולד ב-27 באפריל 1984, כ"ה בניסן ה'תשמ"ד) הוא חבר כנסת מטעם מפלגת יש עתיד שכיהן כסגן שר החוץ בממשלת ישראל השלושים ושש. טרם בחירתו לכנסת היה דוגמן, פעיל חברתי, משפטן, וראש המטה הגאה של מפלגתו.

ביוגרפיה
--------

רול נולד בירושלים, ובהמשך עבר עם משפחתו להתגורר במבשרת ציון. למד בתיכון הראל.

בשנת 2002 התגייס לצה"ל, שובץ בחיל המודיעין, ושירת ביחידה טכנולוגית במרכז הארץ. בשנת 2004 יצא לקורס קצינים, ובהמשך פיקד על צוערים בהשלמה החילית של חיל המודיעין. הוא השתחרר מצה"ל בדרגת סגן בשנת 2006, ומאז הוא משרת במילואים בגדוד תקשוב של אמ"ן, במהלך המילואים התקדם לדרגת רב-סרן, על תפקודו קיבל מצטיין ראש אמ"ן לאחר מבצע עמוד ענן. במסגרת תפקידו כקצין מילואים בחיל המודיעין, פיקד על התכנית ״בינה בירוק״ לגיוס חרדים למקצועות טכנולוגיים בחיל המודיעין.

בשנת 2007 החל ללמוד בפקולטה למשפטים באוניברסיטת תל אביב, וסיים את התואר בהצטיינות. הוא התמחה במחלקה המסחרית במשרד עורכי דין מיתר, ליקוורניק, גבע, לשם, טל ושות', ועבר בהצלחה את מבחני הלשכה ביוני 2013. במקביל להתמחות, סיים תואר שני במשפט ציבורי בפקולטה למשפטים באוניברסיטת תל אביב. לאחר הסמכתו, עבד במשרדי עורכי הדין והתמחה בדיני הייטק, מיזוגים ורכישות. במשך לימודיו עבד כדוגמן בישראל ומחוצה לה.

בשנת 2017 הנחה לסירוגין את העונה השמינית והאחרונה של תוכנית הבידור של HOT "חדשות הבידור". בנוסף, פרסם טור אישי ב-ynet אשר עסק באימוץ מנהגים בריאים באורח חיים עסוק, והנחה פינות בנושא זה בערוץ 10, ובתחנת הרדיו 103fm.

בשלהי העשור השני של המאה ה-21 שימש רול כמנהל פיתוח עסקי בחברות "Cybint" ואמפרסט מערכות.

### פעילות ציבורית

בשנים 2005–2006 נשלח מטעם הסוכנות היהודית בישראל לטקסס, כמדריך נוער במחנה קיץ של הקהילה הרפורמית ובהמשך היה חלק מצוות הכשרת המשלחות.

בשנים 2006–2007 עבד בארגון מסע כמרצה ומדריך ליהודים מהעולם שהגיעו לתוכניות התנדבות ארוכות טווח בישראל.

בזמן לימודיו, לקח חלק פעיל בארגון "StandWithUs", בתוכנית סטודנטיאלית למנהיגות בדיפלומטיה ציבורית. כמו כן, לימד קורס במשפטים אוכלוסיות מוחלשות במסגרת "אוניברסיטה בעם".

בעקבות מאבק האימוץ של הקהילה הגאה ב-2017, הקים רול את "החזית הגאה" – תנועה לקידום הקהילה הגאה בזירה הפוליטית בישראל. בעבר היה שייך לקבוצה הפנים-מפלגתית של הליכוד, הליכודניקים החדשים.

בשנת 2018 התמודד בבחירות המוניציפליות למועצת העיר תל אביב-יפו, מטעם "יש עתיד".

### פעילות פוליטית

ח"כ עידן רול על רקע משכן הכנסת, 2020רול כסגן שר החוץ בפגישה עם המשנה למזכיר המדינה של ארצות הברית, ונדי שרמן בוושינגטון די. סי. בנובמבר 2021 (בעת מגפת הקורונה בארצות הברית)
רול שימש ראש המטה הגאה של מפלגת "יש עתיד". בבחירות לכנסת העשרים ואחת שובץ מטעם המפלגה במקום ה-34 ברשימת כחול-לבן, ונבחר לכנסת. לקראת הבחירות לכנסת ה-22 הוצב במקום ה-34 ברשימת "כחול לבן" ולא נבחר לכנסת. היה אמור לחזור לכנסת לאחר התפטרותו של גדי יברקן שעבר לליכוד, אך העדיף לוותר, ובמקומו נכנס לכנסת יוראי להב-הרצנו.

לקראת הבחירות לכנסת העשרים ושלוש הוצב שוב במקום ה-34. הרשימה זכתה ב-33 מושבים בכנסת, ולכן לא נכנס להרכב הכנסת על פי התוצאות, אך עקב פרישתה של יעל גרמן מסיבות רפואיות עוד טרם השבעת הכנסת, הושבע שוב כחבר כנסת. היה חבר בועדת העבודה, הרווחה והבריאות וועדת המשנה לעניין הטיפול והסיוע לנפגעי הלם קרב לצד היותו יושב ראש השדולות למען קנאביס לצורכי רפואה ופנאי והעסקים בענף הספורט והכושר. באותה שנה, נבחר על ידי האתר "אייס" כאחד מתוך "40 הצעירים המבטיחים מתחת לגיל 40" לשנת 2020.

במהלך משבר הקורונה פעל רבות כדי לעזור לעסקים הקטנים. הוא הוביל מתווה פתיחה מוסכם לענף הכושר, הוביל את המאבק לפיצוי מעסיקים בגין ימי בידוד, פעל למען מציאת מתווה לפתיחת ענף המסעדות והברים, וכן יזם את פרויקט מתחילים בהייטק שעזר לאנשים שאיבדו את עבודתם למצוא משרות כניסה בתחום ההייטק שהמשיך לגייס עובדים.

בנוסף, הוביל את המאבק שחייב את מבקר המדינה לחקור את האפליה של זוגות גאים באימוץ.

לקראת הבחירות לכנסת העשרים וארבע, הוצב במקום ה-13 ברשימת "יש עתיד" לכנסת. לאחר שהמפלגה קיבלה בבחירות 17 מנדטים נכנס רול לכנסת. לאחר הקמתה של ממשלת ישראל השלושים ושש ביוני 2021, מונה רול לתפקיד סגנו של שר החוץ יאיר לפיד. ב-19 ביולי התפטר מהכנסת במסגרת החוק הנורווגי ובמקומו החל לכהן סימון דוידסון.

חיים אישיים
-----------

רול הוא הומוסקסואל וחי עם בן זוגו זמר הפופ הישראלי הראל סקעת. השניים הורים לבן ולבת, שנולדו בהליכי פונדקאות בארצות הברית.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עידן רול** |
| ויקישיתוף תמונות ומדיה בוויקישיתוף: **עידן רול** |

* אתר האינטרנט הרשמי של עידן רול
* 

* עידן רול, באתר הכנסת

* עידן רול, ברשת החברתית פייסבוק

* עידן רול, ברשת החברתית אקס (טוויטר)

* עידן רול, ביישום טלגרם

* עידן רול, ברשת החברתית אינסטגרם

* עידן רול, ברשת החברתית LinkedIn

* עידן רול, באתר כנסת פתוחה
* עידן רול, באתר ערוץ הכנסת

הערות שוליים
------------

1. 1 2  אתר למנויים בלבד רז שכניק, "מהרגע שנהיינו הורים כבר רצינו להיות הורים בפעם השנייה. בקרוב ניסע לאלבמה, לאותה פונדקאית", באתר "ידיעות אחרונות", 26 במאי 2021
2. ↑  חבר הכנסת עידן רול - פרטים אישיים, באתר main.knesset.gov.il
3. ↑  תכנית "בינה בירוק" – חיל המודיעין
4. ↑  הכירו את המנחה החדש של "חדשות הבידור", מתוך אתר רשת 13
5. ↑  "להיות עידן רול", סדרת טורים אישיים, באתר ynet
6. ↑  אתר למנויים בלבד אמיתי זיו, ח"כ עידן רול הקים שדולת היי-טק וחדשנות בכנסת, באתר TheMarker‏, 31 במאי 2020
7. 1 2  חבר הכנסת עידן רול - פעילות ציבורית ופרסומים, באתר m.knesset.gov.il
8. ↑  בת אל בנימין, מספר 14 ב’יש עתיד’ מציג: מהפך אידיאולוגי, באתר ערוץ 20, 25 בפברואר 2019
9. ↑  יפעת הללי אברהם, ‏עידן רול רץ למועצת העיר ת"א, באתר ‏מאקו‏, 26 באוגוסט 2018
10. ↑  נוהרים למועצות – אלו הלהט"בים שרוצים לייצג אתכם במועצת העיר ת"א, באתר WDG, ‏8 באוקטובר 2018
11. ↑  ראיון על חוק הפונדקאות לתוכנית ׳העולם הבוקר׳, רשת 13, באתר www.facebook.com
12. ↑  ראיון על חוק הפונדקאות לתוכנית ׳לפני החדשות׳, רשת 13, באתר www.facebook.com
13. ↑  מור הופרט, ‏ח"כ עידן רול שוחח עם עובדי משרד הכלכלה על זכויות להטב"ים במקום העבודה, באתר דבר העובדים בארץ ישראל, 30 במאי 2019
14. ↑  כחול לבן: "יוראי להב הרצנו יחזור לכנסת לאחר הדחתו של גדי יברקן", באתר מעריב אונליין, 16 בינואר 2020
15. ↑  עקיבא נוביק, יעל גרמן התפטרה מהכנסת עקב מצבה הרפואי; עידן רול יכהן במקומה, באתר חדשות 13, 15 במרץ 2020
16. ↑  חבר הכנסת עידן רול - תפקידים בכנסת, באתר m.knesset.gov.il
17. ↑  40 הצעירים המבטיחים - 2020, באתר "אייס"
18. ↑  אסי ממן, ‏הושג מתווה לפתיחת חדרי הכושר ברחבי הארץ, באתר ONE‏, 16 בדצמבר 2020
19. ↑  אלה לוי-וינריב, ‏הצעת חוק: שיפוי למעסיקים על תשלום שכר לעובדים בימי השבתון בבחירות, באתר גלובס, 27 בדצמבר 2020
20. ↑  לירן אוהלי, "אם לא יאשרו T.A - אלפי עסקים יקרסו", באתר ישראל היום
21. ↑  מתחילים בהייטק - כל ההרצאות - YouTube, באתר www.youtube.com
22. ↑  אתר למנויים בלבד לי ירון, שנים אחרי ההתחייבות לבג"ץ, בממשלה מקדמים חוק אימוץ שוויוני ללהט"בים, באתר הארץ, 3 בנובמבר 2020
23. ↑  אריה יואלי, ‏ייצוג שווה לנשים: רשימת יש עתיד לכנסת ה-24, באתר "סרוגים", 3 בפברואר 2021
24. ↑  דניאל שירין, הראל סקעת מברך את בן זוגו לרגל מינויו כסגן שר החוץ: "גאה בך", באתר ישראל היום, 13 ביוני 2021
25. ↑  משהו טוב: הראל סקעת ועידן רול התחתנו, באתר וואלה!‏, 5 במרץ 2021
26. ↑  גאווה: הראל סקעת ועידן רול הביאו לעולם בן, באתר וואלה!‏, 28 באוגוסט 2018
27. ↑  יוני פרוים, הורים לשניים: הראל סקעת ועידן רול הביאו לעולם בת, במדור "פנאי פלוס" באתר ynet‏, 22 ביולי 2021

| סגני שרי החוץ בממשלות ישראל |
| --- |
| 

|  |  |
| --- | --- |
| יהודה בן-מאיר • רוני מילוא • בנימין נתניהו • יוסי ביילין • אלי דיין • נואף מסאלחה • מיכאל מלכיאור • דני אילון • זאב אלקין • צחי הנגבי • ציפי חוטובלי • עידן רול | סמל מדינת ישראל |

 |